The Bachelor (ταινία, 2016)

The Bachelor είναι ελληνική κινηματογραφική κωμωδία παραγωγής 2016, σε σκηνοθεσία Αντώνη Σωτηρόπουλου και σενάριο Ρένας Ρίγγα. Η ταινία αυτή αποτελεί το πρώτο μέρος της σειράς ταινιών The Bachelor. Στην ταινία πρωταγωνιστούν ο Γιάννης Τσιμιτσέλης, ο Νίκος Βουρλιώτης, ο Θανάσης Βισκαδουράκης και ο Αποστόλης Τότσικας που υποδύονται τέσσερις κολλητούς φίλους, τον Αντώνη, το Τζίμη, το Ρένο και τον Σάκη αντίστοιχα, που οργανώνουν ένα bachelor party στη Θεσσαλονίκη για το γάμο του Αντώνη (Γιάννης Τσιμιτσέλης) που όμως καταλήγει σε φιάσκο με την παρεμβολή του πεθερού του και μίας πρώην σχέσης του που βρίσκει στη Θεσσαλονίκη.

Την παραγωγή της ταινίας ανέλαβαν οι Film653, Showtime Productions, Novacinema και Alpha TV. Η πρεμιέρα της ταινίας έγινε την 1η Δεκεμβρίου του 2016 ενώ η απόδοσή της κρίθηκε επιτυχημένη με ακαθάριστα έξοδα $729,950, και προϋπολογισμό €440,000. Το σίκουελ της ταινίας, The Bachelor 2, έκανε πρεμιέρα στους κινηματογράφους ένα χρόνο μετά στις 25 Δεκεμβρίου του 2017. Ακολούθησε η πρεμιέρα της τρίτης ταινίας της σειράς The Bachelor 3 στις 25 Δεκεμβρίου του 2018 καθώς και το The Black Bachelor 4 στις 9 Δεκεμβρίου του 2021.

Υπόθεση 

Η Κατερίνα (Κατερίνα Γερονικολού) ετοιμάζεται να παντρευτεί με τον αγαπημένο της Αντώνη (Γιάννης Τσιμιτσέλης) παρά τις αντιρρήσεις του πατέρα της Αριστείδη (Γιάννης Ζουγανέλης) που δεν συμφωνεί με αυτή την απόφαση της. Σαν δώρο πριν από τον γάμο η Κατερίνα επανενώνει τον Αντώνη με τους τρεις κολλητούς του το Τζίμη (Νίκος Βουρλιώτης), το Ρένο (Θανάσης Βισκαδουράκης) και το Σάκη (Αποστόλης Τότσικας). Αυτοί του ετοιμάζουν ένα αξέχαστο bachelor party στη Θεσσαλονίκη. Όμως στο ταξίδι τους εκεί ακολουθούνται χωρίς να το καταλάβουν από τον πεθερό του Αντώνη.

Όταν φτάσουν Θεσσαλονίκη ο Αντώνης συναντά τυχαία μία πρώην σχέση του την Έρρικα (Τόνια Σωτηροπούλου) που ο τρόπος που την είχε χωρίσει μία μέρα πριν αυτή δώσει πανελλήνιες την οδηγούν στο να θέλει να εκδικηθεί τον Αντώνη και την παρέα του. Σε συνδυασμό με τα υποχθόνια σχέδια του πεθερού του η εκβάση της τελετής του γάμου μοιάζει ιδιαίτερα αμφίβολη.

Διανομή 

Γιάννης Ζουγανέλης ως Αριστείδης
Γιάννης Τσιμιτσέλης ως Αντώνης
Κατερίνα Γερονικολού ως Κατερίνα 
Αποστόλης Τότσικας ως Σάκης
Θανάσης Βισκαδουράκης ως Ρένος
Νίκος Βουρλιώτης ως Τζίμης
Αγόριτσα Οικονόμου ως Ανδρομάχη
Τόνια Σωτηροπούλου ως Έρρικα
Ευτυχία Φαναριώτη ως Μερόπη
Κατερίνα Τσάβαλου ως Ρένα
Courtney Parker ως Antera

Clio Evans ως Στέλλα
Γιάννα Δημάκη ως Φαίη
Δρόσος Σκώτης ως βοηθός Αντώνη
Αντώνης Τακτικός ως ανθοπώλης
Πένυ Αγοραστού ως σχεδιάστρια νυφικού
Χρήστος Νικολάου ως Πάνος
Francesca Bellenis ως μητέρα Αντώνη
Μαίρη Τζοβάρα ως μητέρα Θανάση
Λευτέρης Ελευθερίου ως Λευτέρης
Αλεξάνδρα Παντελάκη ως Αναστασία
Γιάννης Αϊβάζης ως μπάρμαν
Αντώνης Ζαφειρόπουλος ως αστυνομικός
Άρης Πλασκασοβίτης ως αδερφός Αντώνη
Μάνος Ιωάννου ως Λευτέρης
Αλεξάνδρα Φωτίου ως βοηθός Ανδρομάχης
Δημήτρης Φραγκιόγλoυ ως ουρολόγος
Δανάη Παππά ως φίλη Κατερίνας

Επακόλουθες ταινίες

The Bachelor 2 
Η δεύτερη ταινία έκανε πρεμιέρα στις 25 Δεκεμβρίου 2017. Οι Αντώνης, Ρένος και Τζίμης εκδράμουν στην Κρήτη για να «συμπαρασταθούν» στον φίλο τους Κώστα, ο οποίος ετοιμάζεται να παντρευτεί την κόρη ενός κρητικού παλαιάς κοπής.

The Bachelor 3 
Η τρίτη ταινία έκανε πρεμιέρα στις 25 Δεκεμβρίου 2018. Ο Τζίμης καλεί τους τρεις κολλητούς του να γνωρίσουν τα πεθερικά του που φτάνουν στην Αθήνα από την Αφρική, με τον Ρένο να αναλαμβάνει χρέη κουμπάρου στον επικείμενο «παραδοσιακό» γάμο.

The Black Bachelor 
Τα γυρίσματα της τέταρτης ταινίας ξεκίνησαν στην 1 Σεπτεμβρίου 2021. Η ταινία έχει στοιχεία κωμωδίας και τρόμου, ενώ δεν έχει να κάνει με γάμο. Έκανε πρεμιέρα στις 9 Δεκεμβρίου 2021. Οι γνωστοί χαρακτήρες με μια νέα προσθήκη στη παρέα τους πηγαίνουν σε ένα στοιχειομένο σπίτι.

Παραπομπές

Ταινίες του 2016
Ελληνικές ταινίες
Ελληνόφωνες ταινίες
Ταινίες γυρισμένες στην Ελλάδα
Ελληνικές κωμικές ταινίες